b'\n_START_ARTICLE_\nBo\xc5\xa1tanj\n_START_SECTION_\nLega\n_START_PARAGRAPH_\nBo\xc5\xa1tanj le\xc5\xbei na desnem bregu Save, jugozahodno od Sevnice. V zadnjih letih se je kraj precej pove\xc4\x8dal in preoblikoval.\n_START_SECTION_\nZgodovina\n_START_PARAGRAPH_\nPoselitev kraja sega v starej\xc5\xa1o \xc5\xbeelezno dobo, vas pa je v starih listinah prvi\xc4\x8d omenjena \xc5\xbee v 12. st.\n_START_SECTION_\nGospodarstvo\n_START_PARAGRAPH_\nV kraju stoji HE Bo\xc5\xa1tanj, ena izmed savskih hidroelektrarn zgrajena leta 2006, gradnja pa se je za\xc4\x8dela leta 2002. Danes prina\xc5\xa1a dosti veliko korist.\n_START_SECTION_\nZanimivosti\n_START_PARAGRAPH_\nNa Gavgah, 1 km od Bo\xc5\xa1tanja, je znamenito rasti\xc5\xa1\xc4\x8de  rumenega sle\xc4\x8da_NEWLINE_(Rhododendron luteum), ki je velika botani\xc4\x8dna redkost v vsej srednji Evropi. Rasti\xc5\xa1\xc4\x8de je v gozdu gradna in pravega kostanja. Tla so kisla, pobo\xc4\x8dja pa nagnjena proti severu in severovzhodu. V bli\xc5\xbeini je pod cerkvijo na Topolovcu \xc5\xa1e eno, skromnej\xc5\xa1e nahajali\xc5\xa1\xc4\x8de._NEWLINE_Krajani so se 30. aprila 2007 v Guinnessovo knjigo rekordov vpisali s postavitvijo najvi\xc5\xa1jega 43,44 m visokega kresu na svetu. Odli\xc4\x8dno se ga je videlo iz bli\xc5\xbenjega hriba Zaj\xc4\x8dja Gora oz. Ledine.\n_START_SECTION_\nNOB\n_START_PARAGRAPH_\nNem\xc5\xa1ki okupator je prebivalce Bo\xc5\xa1tanja v letih 1941 in 1942 izgnal v Nem\xc4\x8dijo in na njihove domove naselil nem\xc5\xa1ke priseljence, zlasti iz Ko\xc4\x8devskega (t. i. Ko\xc4\x8devarje). Kraj so 13.10. 1943 za dva dni osvobodili partizani, pri tem so opusto\xc5\xa1ili oro\xc5\xbeni\xc5\xa1ko postajo in po\xc5\xbegali grad.'